ՀԱՍՏԱՏՎԱԾ Է Մարտունի համայնքի ավագանու

«\_\_\_\_» \_\_\_\_\_\_\_\_\_ 202\_\_\_թ. թիվ \_\_\_\_\_ որոշմամբ

Հավելված

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՄԱՐՏՈՒՆԻ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ, ԴՐԱՆՑ ԼՈՒԾՄԱՆՆ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԸ ԵՎ ԻՐԱԿԱՆԱՑՄԱՆ ԿԱՐԳԸ**

1. Սույն կարգով կարգավորում են Հայաստանի Հանրապետության Գեղարքունիքի մարզի Մարտունի համայնքի /այսուհետև՝ համայնքի/ կամավոր խնդիրների և դրանց լուծման նպատակով համայնքի տեղական ինքնակառավարման մարմինների սեփական լիազորությունների և դրանց իրականացման հետ կապված հարաբերությունները։

2.Համայնքի կամավոր խնդիրներն այն խնդիրներն են, որոնցով համայնքային կյանքի բնականոն ընթացքը ուղղակիորեն պայմանավորված չէ և կարող են իրականացվել, միայն պարտադիր խնդիրների լուծման համար անհրաժեշտ ֆինանսական միջոցներից բացի, հավելյալ ֆինանսական միջոցների առակության դեպքում։

3.Համայնքի կամավոր խնդիրներն են՝

ա/ համայնքի բնակիչներին սոցիալ-տնտեսական, սոցիալ-հոգեբանական, սոցիալ- մանկավարժական, սոցիալ- բժշկական, սոցիալ-աշխատանքային, սոցիալ- իրավական, կարիքներին համապատասխան օգնության տրամադրման կազմակերպումը.

բ/ աջակցություն համայնքում երիտասարդական խնդիրների լուծմանն ուղղված ծրագրերին և միջոցառումներին․

գ/ աջակցումը և խթանումը համայնքում սպորտի զարգացմանը.

դ/ աջակցումը համայնքի հոգևոր և մշակութային կառույցներին և կազմակերպություններին.

ե/ տեղական ինքնակառավարման արդյունավետությունը բարձրացնելու նպատակով կամ հանրային շահերից ելնելով անդամակցումը Հայաստանի համայնքների միություն ՀԿ-ին․

զ/ աջակցություն համայնքում երիտասարդական խնդիրների լուծմանն ուղղված ծրագրերին և միջոցառումներին.

4. Սոցիալական աջակցության վերաբերյալ կամավոր խնդիրները լուծվում են համայնքի ավագանու սահմանած չափորոշիչներով։

5. Համայնքի ղեկավարի կողմից ստեղծված համայնքում սոցիալապես անապահով և կյանքի դժվարին իրավիճակում հայտնված, խոցելի ընտանիքներին սոցիալական ծառայությունների տրամադրման, սոցիալական աջակցության ծառայությունների բարելավման գործընթացն ապահովող մշտական հանձնաժողովի կողմից ( ՀՀ Գեղարքունիքի մարզի Մարտունի համայնքի ավագանու 2023 թվականի հոկտեմբերի 31-ի թիվ 222-Լ որոշմամբ սահմանված չափորոշիչներին համապատասխան) տրված դրական եզրակացության հիման վրա համայնքի ղեկավարի կողմից կայացվում է սոցիալական աջակցություն տրամադրելու մասին որոշում.

ա/ համայնքի ղեկավարի կողմից սոցիալապես անապահով ընտանիքներին հատկացվող միանվագ սոցիալական աջակցության առավելագույն չափը սահմանվում է 100000 (մեկ հարյուր հազար) ՀՀ դրամ։ Նույն ընտանիքին 1 (մեկ) օրացուցային տարվա ընթացքում հատկացվող գումարը չի կարող գերազանցել 200000 (երկու հարյուր հազար) դրամը։

բ/ սոցիալապես անպահով ընտանիքի անդամի մահվան դեպքում հուղարկավորության կազմակերպման համար մահվանից մինչև 2 (երկու) ամսվա ընթացքում դիմելու դեպքում հատկացնել աջակցություն առավելագույնը՝ 100000 (մեկ հարյուր հազար) ՀՀ դրամ։

6. Հրատապ լուծում պահանջող և անհապաղ աջակցության անհրաժեշտության դեպքերում (անհետաձգելի բժշկական միջամտություն, վիրահատություններ, այլ բժշկական կենտրոն տեղափոխելու անհրաժեշտություն, զոհված զինծառայողների ընտանիքներին աջակցություն, մեկ ծնունդով երեք և ավելի երեխա ծնվելու դեպքում աջակցություն, դժբախտ պատահարի և բնական կամ տեխնածին աղետի պատճառած վնասի դեպքերում աջակցություն) տրամադրվում է սոցիալական աջակցություն մինչև 500000 (հինգ հարյուր հազար) ՀՀ դրամի չափով։

7. Սոցիալական աջակցությունը նույն ընտանիքին կարող է տրամադրվել դիմելու օրվան նախորդող 1 (մեկ) օրացուցային տարվա ընթացքում առավելագույն 2 (երկու) անգամ։

8.Կամավոր խնդիրների լուծման համար ֆինանսական միջոցների հատկացումը իրականացնում է համայնքի ղեկավարը՝ համայնքի բյուջեով նախատեսված հատկացումներին համապատասխան և միայն դրանց համար անհրաժեշտ ֆինանսական միջոցների հատկացման չափերի մասին ավագանու որոշումների և (կամ) համաձայնության առկայության դեպքում ։

9.Այն դեպքում, երբ կամավոր խնդրի լուծումը նախաձեռնում են բնակիչները, կազմակերպությունները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտները, ապա վերջիններիս կողմից լիազորված ներկայացուցիչը /այսուհետ նախաձեռնող/ համայնքի ղեկավարին է ներկայացնում կամավոր խնդրի լուծման իրականացման վերաբերյալ դիմում՝ նշելով դրա նպատակը և անհրաժեշտության հիմնավորումը, խնդրի կարգավորման համար անհրաժեշտ ֆինանսական միջոցի չափը և անհրաժեշտության հիմնավորումը հավաստող փաստաթղթեր, եթե դրանք առկա են։

10.Համայնքի ղեկավարը դիմումը և սույն կարգի 10-րդ կետում նշված անհրաժեշտ փաստաթղթերը ստանալուց հետո՝

ա/ կամավոր խնդրի լուծման իրականացմանը համաձայնվելու դեպքում 20-օրյա ժամկետում ճշտում է դրանց արժանահավատությունը, հաշվարկում կամավոր խնդրի իրականացման համար գումարի մեծությունը և իր կարծիքը, ինչպես նաև կամավոր խնդրի իրականացման վերաբերյալ նախաձեռնողին ներկայացրած փաստաթղթերը, ավագանու որոշման նախագիծը ներկայացնում է համայնքի ավագանու քննարկմանը և այդ մասին տեղեկացնում է նախաձեռնողին.

բ/ կամավոր խնդրի լուծման իրականացմանը չհամաձայնելու դեպքում 10-օրյա ժամկետում գրավոր տեղեկացնում է նախաձեռնողին, նշելով չհամաձայնելու պատճառները, փաստական և իրավական հիմքերը։

11. Համայնքի ավագանու որոշման մեջ նշվում են՝ կամավոր խնդրի իրականացման համար անհրաժեշտ ֆինանսական միջոցի չափը և անհրաժեշտության հիմնավորումը, իսկ կամավոր խնդրի լուծման իրականացումը մերժելու դեպքում մերժելու պատճառները, փաստական և իրավական հիմքերը։